APSTIPRINĀTS

2018. gada 26. februāra

Iepirkumu komisijas sēdē

protokols Nr. 2018/14/1

**Ieslodzījuma vietu pārvaldes**

**atklāta konkursa**

**"Bruņojuma iegāde"**

**(iepirkuma identifikācijas numurs IeVP 2018/14)**

**nolikums**

Rīgā, 2018

**1. Vispārīgā informācija**

**1.1.** Ieslodzījuma vietu pārvaldes atklāts konkurss "Bruņojuma iegāde", iepirkuma identifikācijas Nr. IeVP 2018/14 (turpmāk – Iepirkums). Iepirkums tiek veikts saskaņā ar Publisko iepirkumu likumu (turpmāk – Likums), kā arī ņemot vērā Iepirkuma nolikumā (turpmāk – Nolikums) noteikto kārtību.

**1.2. Pasūtītājs** – Ieslodzījuma vietu pārvalde, reģistrācijas Nr.90000027165, juridiskā adrese: Stabu iela 89, Rīga, LV-1009 (turpmāk – Pasūtītājs).

Kontaktpersona jautājumos par Nolikuma vispārīgo informāciju – Ieslodzījuma vietu pārvaldes centrālā aparāta Iepirkumu un līgumu daļas galvenā speciāliste Inese Mazlazdiņa, tālruņa numurs: 67290282, mobilā tālruņa numurs: 26181423, e-pasta adrese: [inese.mazlazdina@ievp.gov.lv](mailto:maksims.laskovs@ievp.gov.lv). Jautājumus par Nolikuma Tehnisko specifikāciju koordinē – Ieslodzījuma vietu pārvaldes centrālā aparāta Apsardzes daļas galvenais inspektors pulkvežleitnants Oļegs Smirnovs, tālr. 67290239, 26185476, e-pasts: [olegs.smirnovs@ievp.gov.lv](mailto:olegs.smirnovs@ievp.gov.lv).

**1.3. Iepirkuma priekšmets.**

* + 1. Bruņojuma (pistoļu) iegāde. CPV klasifikators: 35321100-1;
    2. Iepirkuma priekšmets sastāv no 1 (vienas) daļas;
    3. Piedāvājums jāiesniedz par visu Iepirkuma priekšmetu kopā;
    4. Plānotais preču iegādes daudzums norādīts Nolikuma 1. pielikumā. Pasūtītājs iegādājas preces atkarībā no budžeta finansējuma visā Iepirkuma līguma darbības laikā.

**1.4. Iepirkuma līguma darbības termiņš un izpildes vieta.**

1.4.1. Līgums ir spēkā no līguma parakstīšanas brīža un ir spēkā ne ilgāk kā 24 kalendāros mēnešus;

1.4.2. Līguma izpildes vieta: pretendents ieved preces muitas noliktavā, Rīgā, kur preces varētu pārņemt Pasūtītājs (piegāde *Incoterms 2010 DDP).*Muitas noliktavu nosaka pretendents savā piedāvājumā (ņemot vērā preču raksturojumu).

* 1. **Piedāvājuma iesniegšanas vieta, datums, laiks un kārtība.**
     1. Piedāvājumus drīkst iesniegt sākot ar dienu, kad paziņojums par Iepirkumu ir publicēts Iepirkumu uzraudzības biroja mājas lapā;
     2. Saskaņā ar Likuma 39. panta pirmo daļu, piedāvājumi Iepirkumā ir iesniedzami tikai ELEKTRONISKI, izmantojot Valsts reģionālās attīstības aģentūras mājaslapā pieejamās Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām;
     3. Piedāvājumu iesniegšanas termiņš – ne vēlāk kā līdz **2018.gada 22. marta,** **plkst.11.00** pēc vietējā laika;
     4. Pasūtītāja Iepirkumu komisija (turpmāk – Iepirkumu komisija) atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta **2018.gada 22.martā, plkst.11.00**;
     5. Piedāvājumu atvēršana notiek izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai;
     6. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;
     7. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkumu komisijai iesniedz elektroniskās atslēgas paroli šifrētā dokumenta atvēršanai;
     8. Pretendentu atlasi, tehnisko piedāvājumu atbilstības pārbaudi un piedāvājumu vērtēšanu Iepirkumu komisija veic slēgtā sanāksmē saskaņā ar Nolikuma un Likuma prasībām.
  2. **Piedāvājuma nodrošinājums** **netiek prasīts.**
  3. **Prasības attiecībā uz piedāvājumu noformējumu un iesniegšanu:**
     1. Viens pretendents drīkst iesniegt tikai vienu piedāvājuma variantu;
     2. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
        1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā Iepirkuma sadaļā ievietotās formas;
        2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF vai citas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
        3. elektroniski (PDF vai citas formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
     3. Sagatavojot piedāvājumu, pretendents ievēro, ka:
        1. piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
        2. iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta finanšu piedāvājumu (2. pielikums). **Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru)**;
        3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu.
     4. Piedāvājums jāiesniedz latviešu valodā. Dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā;
     5. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
     6. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus;
     7. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā;
     8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
  4. **Pretendentu piedalīšanās ierobežojumi.**
     1. Iepirkumā var piedalīties pretendents – fiziskā vai juridiskā persona, šādu personu apvienība jebkurā to kombinācijā, kurām ir tiesības veikt komercdarbību attiecīgo pakalpojumu veikšanas jomā;
     2. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu personu apvienības, dalībnieku parakstīta, saistību raksta (protokola, vienošanās, cita dokumenta) kopija, kas apliecina, ka, ja pretendents tiks atzīts par uzvarētāju, tiks izveidota personālsabiedrība saskaņā ar Nolikuma prasībām;
     3. Ja piedāvājumu iesniegusī personu apvienība tiek atzīta par Iepirkuma uzvarētāju, tai ir jāparaksta personālsabiedrības līgums un jāveic personālsabiedrības reģistrācija normatīvajos aktos noteiktajā kārtībā. Personālsabiedrības līguma kopija, kā arī personālsabiedrības pārstāvja pilnvara jāiesniedz Pasūtītājam;
     4. Ja piedāvājumu iesniedz personālsabiedrība, tad, lai tā tiktu atzīta par pretendentu Iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā;
     5. Ja pretendents līguma izpildē piesaista personu, uz kuras iespējām pretendents balstās, lai apliecinātu atbilstību kvalifikācijas prasībām, pretendentam ir jāiesniedz apliecinājums vai vienošanās par sadarbību konkrētā līguma izpildei;
     6. Ja pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 10 (desmit) procenti no kopējās Iepirkuma līguma vērtības vai lielāka, pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz Iepirkuma īstenošanu un piedalīšanos Iepirkuma līguma izpildē,

**2. Iepirkumu komisija, tās tiesības un pienākumi**

2.1. Iepirkumu komisija ir izveidota un veic savus pienākumus Likumā noteiktajā kārtībā.

2.2. Iepirkumu komisija pārbauda visu pretendentu finanšu piedāvājumus (vai piedāvājumā nav aritmētisku kļūdu) un nepamatoti lēta piedāvājuma esamību. Ja Iepirkumu komisija konstatē aritmētiskās kļūdas, tad šīs kļūdas izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Iepirkumu komisija ņem vērā labojumus.

2.3. Ja jebkurā vērtēšanas stadijā atklājas, ka pretendents nav sniedzis nepieciešamās ziņas, Iepirkumu komisija var izslēgt pretendenta piedāvājumu no tālākās vērtēšanas.

2.4. Pēc piedāvājumu iesniegšanas termiņa beigām Iepirkumu komisija izvērtē iesniegtos piedāvājumus. Iepirkumu komisija par uzvarētāju Iepirkumā atzīst pretendentu, kurš izraudzīts atbilstoši Nolikuma noteiktajām prasībām un kritērijiem un nav izslēdzams no dalības Iepirkumā. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības.

**3. Pretendentu pienākumi un tiesības**

3.1. Pretendentu tiesības:

3.1.1. Ja ieinteresētais pretendents ir laikus pieprasījis papildu informāciju par Iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) kalendāro dienu laikā, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām;

3.1.2. Iesniedzot piedāvājumu, pretendentam ir tiesības lūgt uz piedāvājuma aploksnes priekšpuses kopijas, kuru sagatavo iesniedzējs un kura paliek iesniedzēja rīcībā, izdarīt atzīmi par dokumenta saņemšanu ar norādi par piedāvājuma saņemšanas datumu un laiku;

3.1.3. Pretendentam ir tiesības pārsūdzēt Iepirkumu komisijas pieņemto lēmumu saskaņā ar Likumu.

3.2. Pretendentu pienākumi:

3.2.1. Pretendents iesniedz piedāvājumu atbilstoši Nolikuma prasībām;

3.2.2. Viens pretendents var iesniegt tikai vienu piedāvājumu;

3.2.3. Katrs pretendents, iesniedzot piedāvājumu, apņemas ievērot visus Nolikumā minētos nosacījumus kā pamatu Iepirkuma līguma noslēgšanai;

3.2.4. Pretendentam, kuram atbilstoši izraudzītajam piedāvājuma izvēles kritērijam ir piešķirtas līguma slēgšanas tiesības, ir pienākums noslēgt Iepirkuma līgumu saskaņā ar Nolikumam pievienoto Iepirkuma līguma projektu, pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi Iepirkuma līguma noslēgšanai. Iepirkuma uzvarētāja atteikšanās noslēgt līgumu vai parakstīta līguma eksemplāra nepiegādāšana Pasūtītājam 10 (desmit) darbdienu laikā, tiks uzskatīta par pretendenta piedāvājuma atsaukšanu;

3.2.5. Pretendents uzņemas visas izmaksas, kuras saistītas ar piedāvājuma izstrādi un iesniegšanu un apņemas necelt pret Pasūtītāju nekādas pretenzijas par minētajām izmaksām;

3.2.6. Katrs pretendents, plānojot pakalpojumu sniegšanu, atrodoties ieslodzījuma vietās, ievēro Latvijas Republikas spēkā esošo normatīvo aktu prasības, kas nosaka noteiktu preču un priekšmetu ievešanas aizliegumu ieslodzījuma vietās. Par nelikumīgu vielu un priekšmetu nodošanu personām un saņemšanu no personām, kuras ievietotas ieslodzījuma vietās, var iestāties kriminālatbildība pēc Krimināllikuma 309. panta;

3.2.7. Pretendentam ir pienākums, plānojot pakalpojuma sniegšanas laiku ieslodzījuma vietām, pakalpojuma sniegšanu nodrošināt ieslodzījuma vietās darbdienās no plkst. 8.30 līdz plkst.12.30 un no plkst.13.00 līdz plkst.17.00, ņemt vērā transportlīdzekļa kravas apskates un pārbaudes laiku pirms iebraukšanas ieslodzījuma vietas teritorijā;

3.2.8. Sekot līdzi Pasūtītāja mājaslapā [www.ievp.gov.lv](http://www.ievp.gov.lv) sadaļā "Publiskie iepirkumi", izvietotajai aktuālajai informācijai par Iepirkuma norises gaitu, t.sk., atbildēm uz pretendentu uzdotajiem jautājumiem, skaidrojumiem, grozījumiem Nolikumā, līguma tiesību piešķiršanu u.c.

**4. Pretendenta kvalifikācija**

4.1. Pretendentam **jāiesniedz**:

4.1.1. **apliecinājums**, ka piedāvātās preces kvalitāte un kvantitāte atbilst Nolikuma 1. pielikumā norādītajām prasībām, un pretendenta piedāvātajai produkcijai ir kvalitātes kontroles institūcijas (kuras kompetence ir atzīta) izsniegts sertifikāts, kas apliecina preces atbilstību noteiktām tehniskajām specifikācijām vai standartiem;

4.1.2. **apliecinājums**,ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību preču piegādes jomā (atbilstoši Iepirkuma priekšmetam);

4.1.3. atbilstošas valsts institūcijas izdotas **speciālas atļaujas (licences) kopija** (kas atbilst spēkā esošiem normatīvajiem aktiem un atbilst Iepirkuma priekšmetam);

4.1.4. **apliecinājums**,ka pretendents darbojas Nolikuma 1.3.apakšpunktā norādītājā preču tirdzniecībasjomā vismaz 3 (trīs) Iepirkuma priekšmetam atbilstošu līgumu izpildē juridiskām personām, personām, kas nav juridiskas personas (piemēram, personālsabiedrībām) un/vai valsts pārvaldes iestādēm. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds preču piegādes apjoms, kas nav mazāks par Tehniskajā specifikācijā norādīto preču piegādes apjomu (apliecinājumā jānorāda līguma apjoms un preču saņēmēja kontaktpersonas kontaktinformācija);

4.1.5. **atsauksmes** no Nolikuma 4.1.4.apakšpunktā minēto preču saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi;

4.1.6. pretendents iesniedz apliecinājumu/dokumentu, ja tas ir piedāvātās Preces ražotājs vai ražotāja autorizēts pārstāvis, kas ir pilnvarots pārdot un piegādāt Preci, kā arī, veikt tās uzturēšanu un nodrošināt garantijas saistības;

4.1.7. ja pretendents nav piedāvātās Preces ražotājs, tad pretendents iesniedz piedāvātās Preces ražotāja izsniegtu apliecinājumu/dokumentu, kas apliecina pretendenta tiesības pārdot un piegādāt Preci, kā arī nodrošināt garantijas saistības;

4.2. Iepirkumu komisija pārbauda, vai uz kandidātiem neattiecas Likuma 42. panta pirmajā daļā minētie izslēgšanas nosacījumi (pretendentu izslēgšanas gadījumi tiks pārbaudīti Likuma 42. pantā noteiktajā kārtībā), (Pasūtītājs nepiemēro Likuma 42. panta otrajā daļā minētos nosacījumus).

4.3. Ja pretendents plāno līguma izpildei piesaistīt apakšuzņēmējus, tad pretendentam jāiesniedz saraksts, kurā jānorāda visus tos apakšuzņēmējus, kuru sniedzamo pakalpojumu vērtība ir 10 % (desmit procenti) no kopējās līguma vērtības vai lielāka, un katram šādam apakšuzņēmējam izpildei nododamo pakalpojumu līgumu daļu, atbilstoši Nolikuma 6. pielikumam.

4.4. Tehnisko piedāvājumu, kurš noformēts saskaņā ar Nolikuma 1. pielikumu.

**5. Informācija par pretendenta** **saimniecisko un finansiālo stāvokli netiek prasīta**

**6. Pretendenta izslēgšanas nosacījumi**

6.1. Veicot pretendentu atbilstības Nolikuma 4.2. apakšpunktā noteiktajai prasībai pārbaudi, Iepirkumu komisija saskaņā ar Likuma 42. panta četrpadsmito daļu attiecībā uz pretendentu, kuram saskaņā ar Nolikumā noteikto piedāvājumu vērtēšanas kārtību būtu piešķiramas tiesības slēgt Iepirkuma līgumu, pārbauda vai uz to neattiecas Likuma 42. panta pirmajā daļā noteiktie izslēgšanas noteikumi. Iepirkumu komisija pārbaudi veic Likuma 42. pantā noteiktajā kārtībā.

6.2. Iepirkumu komisija neizskata pretendenta piedāvājumu un izslēdz pretendentu no turpmākās dalības jebkurā piedāvājumu vērtēšanas stadijā, ja:

6.2.1. pretendents ir sniedzis nepatiesu informāciju savas kvalifikācijas novērtēšanai vai nav sniedzis pieprasīto informāciju, vai iesniegtā informācija neatbilst Nolikuma 4. punktā noteiktajām prasībām;

6.2.2. pretendenta tehniskais piedāvājums neatbilst Nolikuma prasībām.

6.3. Ja ir pamats apšaubīt pretendenta statusu, Iepirkumu komisijai ir tiesības jebkurā laikā pieprasīt no pretendenta, kas izturējis kvalifikācijas pārbaudi, apliecinājumu, ka viņa kvalifikācija joprojām atbilst Nolikumā noteiktajām prasībām. Ja Iepirkumu komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. Gadījumā, ja pretendents nepilda šīs prasības, vai atklājas, ka sniegtas nepatiesas vai neprecīzas ziņas, Iepirkumu komisija pieprasa attiecīgo ziņu skaidrojumu.

6.4. Pretendents, tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) nav pildījis ar Pasūtītāju noslēgto iepirkuma līgumu, vispārīgo vienošanos vai koncesijas līgumu un tādēļ Pasūtītājs ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma.

**7. Piedāvājuma izvēles kritēriji**

Par pretendenta piedāvājuma izvēles kritēriju tiek noteikts piedāvājums, kas atbilst Nolikumā minētajām prasībām un Tehniskajai specifikācijai ar viszemāko cenu par vienu preces vienību (kas ir noteikti Tehniskajā specifikācijā un Finanšu piedāvājuma veidlapā). Līgumcenā ir jāiekļauj visi nodokļi (izņemot pievienotās vērtības nodokli; turpmāk – PVN) un izdevumi, tajā skaitā preču piegādelīdz muitas noliktavai, izkraušana un citas izmaksas, kas saistītas ar muitas procedūru.

**8. Iepirkuma līgums**

8.1. Iepirkuma līguma projekts ir Nolikuma neatņemama sastāvdaļa (4. pielikums).

8.2. Pasūtītājs slēdz Iepirkuma līgumu ar Iepirkumu komisijas izraudzīto pretendentu ne agrāk kā nākamajā dienā pēc Likumā noteiktā nogaidīšanas termiņa beigām. Pretendentam, kurš izraudzīts par Iepirkuma uzvarētāju, 10 (desmit) darbdienu laikā pēc paziņojuma saņemšanas jānoslēdz Iepirkuma līgums ar Pasūtītāju.

8.3. Ja pretendents, kuram piešķirtas līguma slēgšanas tiesības, atsakās slēgt Iepirkuma līgumu ar Pasūtītāju, Iepirkumu komisija pieņem lēmumu slēgt līgumu ar nākamo pretendentu, kura piedāvājums ir atbilstošs Nolikuma 7. punkta nosacījumiem. Pirms lēmuma pieņemšanas par Iepirkuma līguma slēgšanas tiesību piešķiršanu nākamajam pretendentam, kura piedāvājums ir atzīts par atbilstošu, Iepirkumu komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt Iepirkuma līgumu ar Pasūtītāju. Ja nepieciešams, Iepirkumu komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja pieņemts lēmums slēgt Iepirkuma līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Iepirkumu komisija pieņem lēmumu pārtraukt Iepirkuma procedūru, neizvēloties nevienu piedāvājumu.

8.4. Iepirkuma līgums tiks slēgts saskaņā ar pretendenta Finanšu piedāvājumā norādītajām cenām.

**9. Apakšuzņēmēju nomaiņas kārtība**

9.1. Apakšuzņēmēju, kuru pretendents iesaistījis iepirkuma līguma izpildē un par kuru Iepirkumā sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis Iepirkuma procedūrā, kā arī apakšuzņēmējus, uz kuru Iepirkumā pretendents balstījies, lai apliecinātu savas kvalifikācijas atbilstību un Iepirkuma iesniegtajos dokumentos, pēc Iepirkuma līguma noslēgšanas var nomainīt tikai ar Pasūtītāja rakstveida piekrišanu, ievērojot Iepirkuma līguma nosacījumus.

9.2. Pasūtītājam var nepiekrist apakšuzņēmēju nomaiņai, ja pastāv kāds no šādiem nosacījumiem:

9.2.1. Pretendenta piedāvātais apakšuzņēmējs neatbilst Iepirkuma noteiktajām prasībām, kas attiecas uz apakšuzņēmējiem;

9.2.2. ja pretendents nomaina apakšuzņēmēju, uz kura iespējām Iepirkuma procedūrā pretendents balstījies, lai apliecinātu savas kvalifikācijas atbilstību Iepirkuma prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā pretendents atsaucies, apliecinot savu atbilstību Iepirkuma procedūrā noteiktajām prasībām.

9.3. Pasūtītājs saskaņo apakšuzņēmēju nomaiņu, ja pretendents par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai. Pasūtītājs saskaņo apakšuzņēmēja nomaiņu, ja piedāvātais apakšuzņēmējs atbilst Iepirkumā izvirzītajiem kritērijiem attiecībā uz pretendentu.

9.4. Pārbaudot apakšuzņēmēja atbilstību, Pasūtītājs piemēro Nolikumā minētos izslēgšanas nosacījumus.

9.5. Pasūtītājs pieņem lēmumu atļaut vai atteikt pretendentam apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.

**10. Citi nosacījumi**

10.1. Līguma darbības laikā pretendenta piedāvājumā norādītās cenas netiek paaugstinātas.

10.2. Pretendents var iesniegt jautājumus par Nolikumu vai Iepirkuma priekšmetu, nosūtot informāciju elektroniski, pa faksu vai vēstules veidā, saskaņā ar Likuma 36. panta otrās daļas nosacījumiem, korespondences nosūtīšanas adrese: Ieslodzījuma vietu pārvalde, Stabu iela 89, Rīga, LV-1009. Fakss – 67278697, e-pasts: ievp@ievp.gov.lv; vai Nolikuma 1.2.apakšpunktā minētajām kontaktpersonām.

10.3. Nolikums izstrādāts saskaņā ar Likumu.

1. pielikums

atklāta konkursa

(Nr. IeVP 2018/14)

Nolikumam

Tehniskā specifikācija

Pistoles "Heckler&Koch SFP9-SF" tehniskā specifikācija un komplektācija

Plānotais iegādājamo pistoļu daudzums **120 (viens simts divdesmit) gab.**

|  |  |
| --- | --- |
| **SPECIFIKĀCIJA** | **KOMPLEKTĀCIJA** |
| * kalibrs 9mm x 19 * darbības princips – stobra atdeve tā īsā gājiena laikā (Browning locking system) * aktivizēšanas sistēma – savrupšāvienu režīms (Single Action) * ieroča garums - ne vairāk kā 186.00 mm * ieroča biezums - ne vairāk kā 33.00mm * ieroča augstums ar aptvere – ne vairāk kā 137.00mm * stobra garums – ne vairāk kā 104.00mm * attālums no grauda līdz mērķeklim (mērķēšanas līnija) – ne mazāk kā 162.00mm * svars (bez magazīnas) – ne vairāk kā 710.00 gr * aptveres ietilpība ne mazāk kā 15 patronas * aptveres svars (bez patronām) – ne vairāk kā 93.00 gr * melītes nospiešanas spēks – ne vairāk kā 24 N * melītes gājiens (Trigger travel) – ne vairāk kā 6.00mm * melītes gājiens pēc pārlādēšanas (Reset) – ne vairāk kā 3.00mm * nodrošināšanas mehānismi ne mazāk kā 3 * indikators, kas liecina par patronas atrašanos patrontelpā * indikators, kas liecina par aizslēga uzvilkšanu * aizslēga paplašinājums aizslēga aizmugurējā daļā ērtākai uzlādēšanai * divpusējs aizslēga aizturis * iespēja atvienot aptveri no abām pusēm * iespēja pievienot zemstobra lukturi, lāzera mērķa rādītāju * ražošanas gads – 2018. | * aptvere – 2 gab. * pārnēsāšanas koferis – 1 gab. * tīrīšanas komplekts – 1 gab. * maksts (jostai) – 1 gab. * maksts (jostai) pistoles aptverei – 1 gab. |

Piegādes vieta – Latvijas Republikas muitas noliktavā, Rīgā (Incoterms 2010, DDP).

Iesniedzot piedāvājumu konkursam pretendents savā tehniskajā piedāvājumā norāda preces ražotāju, marku, modeli.

**Preces iegāde un piegāde tiek plānota 2 (divās) daļās pēc Pasūtītāja pieprasījuma (pasūtījums):**

1. **daļā tiks iepirkti 60 (sešdesmit) ieroči, kuru piegāde jānodrošina līdz gada beigām;**
2. **daļu ar atlikušajiem 60 (sešdesmit) ieročiem iegādās nākošā gada laikā**.

Pārdevējs nodrošina preces garantijas termiņu – 10 (desmit) gadi no piegādes brīža.

2. pielikums

atklāta konkursa

(Nr. IeVP 2018/14)

Nolikumam

FINANŠU PIEDĀVĀJUMS

Saskaņā ar Ieslodzījuma vietu pārvaldes iepirkuma "Bruņojuma iegāde'' (iepirkuma identifikācijas Nr. IeVP 2018/14) Nolikumu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprina, ka piekrīt Iepirkuma noteikumiem, un piedāvā iegādāt Ieslodzījuma vietu pārvaldei sekojošas preces par šādām cenām:

|  |  |  |  |  |
| --- | --- | --- | --- | --- |
| **Nosaukums** | **1 vienības cena**\*  **bez PVN, EUR** (*piedāvājuma izvēles kritērijs*) | 1 vienības cena\*  ar PVN, EUR | Plānotais iegādes daudzums  (norādīts tehniskajā specifikācijā) | Kopēja cena nepieciešamajam daudzumam bez PVN, EUR (informācijai) |
| Pistole  (*nosaukums, modelis*) |  |  | 120 gab. |  |

\*Cenā ir iekļauti visi nodokļi un izdevumi (t.sk. ar piegādi saistītie izdevumi, muitas izdevumi, dokumentācijas noformēšanas, piegādes noliktavā, preču iekraušana pasūtītāja transportlīdzeklī u.c.), izņemot PVN.

Pretendenta juridiskā adrese (ja faktiskā adrese atšķirīga, jānorāda arī tā):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa un faksa numuri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona:

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefona numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija līguma noslēgšanai:

Banka:

Kods:

Konts:

Personas, kura parakstīs līgumu vārds, uzvārds, statuss:

Datums\_\_\_\_\_\_\_\_\_\_\_\_\_\_\_\_\_

Pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstītāja vārds, uzvārds un ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. pielikums

atklāta konkursa

(Nr. IeVP 2018/14)

Nolikumam

"Bruņojuma iegāde"

**Pieteikums dalībai iepirkumā**

AIZPILDA PRETENDENTS

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

sastādīšanas vieta datums

Informācija par Pretendentu

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs un datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN maksātāja reģistrācijas numurs un datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faktiskāadrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E–pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Finanšu rekvizīti

Bankas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konta numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Persona, kura parakstīs līgumu vārds, uzvārds, statuss:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija par Pretendenta kontaktpersonu (atbildīgo personu):

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fakss:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E–pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apstiprinām, ka esam iepazinušies ar iepirkuma "Bruņojuma iegāde" (Iepirkuma identifikācijas Nr.IeVP 2018/14) noteikumiem, tajā skaitā ar iepirkuma līguma projektu, un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Mēs piedāvājam iegādāt noteikumos noteiktās preces saskaņā ar noteikumu prasībām, visām iepirkuma Tehniskajā specifikācijā noteiktajām prasībām attiecībā uz pakalpojumu sniegšanu un Finanšu piedāvājumā noteikto, kā arī nodrošinām preces ražotāja garantijas izpildi.

Ar šo apliecinām, ka:

- visa piedāvājumā sniegtā informācija ir patiesa;

- piedāvājumā ir sniegta patiesa informācija savas kvalifikācijas novērtēšanai;

- nekādā veidā neesam ieinteresēti nevienā citā piedāvājumā, kas iesniegti šajā iepirkumā;

- nav tādu apstākļu, kuri liegtu piedalīties iepirkumā un pildīt iepirkuma noteikumos noteiktās prasības.

Pretendents balstās uz šādu apakšuzņēmēju tehniskajām spējām: (apakšuzņēmēja nosaukums un rekvizīti).

Pretendenta apakšuzņēmēji, kuri sniegs pakalpojumu, kuru cena pārsniedz 10 (desmit) procentus no līgumcenas: (apakšuzņēmēja nosaukums un rekvizīti).

Šajā gadījumā arī apakšuzņēmējs iesniedz apliecinājumu par gatavību nodrošināt noteikumos noteikto pakalpojumu, kura izpildi tas nodrošina, saskaņā ar noteikumiem un Tehniskās specifikācijas prasībām, kas paliek nemainīgas visā līguma izpildes laikā.

Pretendenta nosaukums:

Pilnvarotās personas vārds, uzvārds:

Pilnvarotās personas amats:

Pilnvarotās personas paraksts:

z.v.

4. pielikums

atklāta konkursa

(Nr. IeVP 2018/14)

Nolikumam

**LĪGUMS Nr.1/16/2018/\_\_\_\_\_ (projekts)**

"Bruņojuma iegāde''

Rīgā 2018.gada \_\_.\_\_\_\_\_\_\_\_\_\_

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīga, LV-1009, tās priekšnieces Ilonas Spures personā, kura rīkojas uz Ministru kabineta 2005.gada 1.novembra noteikumu Nr.827 "Ieslodzījuma vietu pārvaldes nolikums" pamata, turpmāk – Pircējs, no vienas puses, un **\_\_\_\_\_\_\_\_**, reģistrācijas Nr. \_\_\_\_\_\_\_\_\_, tās \_\_\_\_\_\_\_\_\_\_ personā, kurš rīkojas, pamatojoties uz \_\_\_\_\_\_\_\_, turpmāk – Pārdevējs, no otras puses, abi kopā saukti Puses, bet katrs atsevišķi – Puse, pamatojoties uz iepirkuma "Bruņojuma iegāde" (iepirkuma identifikācijas Nr. IeVP 2018/14) (turpmāk – Iepirkums) rezultātiem, bez viltus, maldības vai spaidiem, ievērojot Pušu brīvu grību, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pircējs pērk un apmaksā, bet Pārdevējs pārdod Pārdevējam pistoles \_\_\_\_\_\_\_\_ (*ražotājs, marka, modelis*) (turpmāk – Prece) saskaņā ar Līguma noteikumiem un Iepirkumam iesniegto Pārdevēja "Tehnisko specifikāciju'' un ''Finanšu piedāvājumu'', kas noformēts kā Līguma pielikums ''Tehniskā specifikācija un finanšu piedāvājums'' (turpmāk – Pielikums), un ir Līguma neatņemama sastāvdaļa.

1.3. Pircējam ir tiesības pasūtīt Pircējam nepieciešamo Preces daudzumu un Pārdevējam nav tiesību pieprasīt, lai Pircējs Līguma darbības laikā nopirktu un apmaksātu Preci konkrētajā noteiktajā daudzumā.

1.4 Līgums stājas spēkā no tā abpusējas Pušu parakstīšanas brīža un darbojas līdz 2020.gada \_\_\_.\_\_\_\_\_\_\_\_\_, bet Līguma finanšu norēķinu daļā – līdz pilnīgai saistību izpildei.

**2. Pušu pienākumi un tiesības**

2.1. Pārdevēja pienākumi un tiesības:

2.1.1. piegādāt Preci uz Līguma 3.1.punktā norādīto muitas noliktavu ar savu transportu, uz sava rēķina, ievērojot Preces uzglabāšanas un transportēšanas noteikumus;

2.1.2. nodrošināt Precei nemainīgu cenu visā Līguma darbības laikā, izņemot gadījumus, ja Preces cena tiek samazināta Līguma 2.2.2.apakšpunktā noteiktajā kārtībā;

2.1.3. pārdodot Pircējam Preci, noformēt un nodrošināt nepieciešamos pavaddokumentus (pavadzīmes, kvalitāti apliecinošus dokumentus u.c.);

2.1.4. ievērot Latvijas Republikā spēkā esošo normatīvo aktu prasības, kas attiecas uz Preces kvalitāti;

2.1.5. garantēt Preces daudzuma un specifikācijas atbilstību pavaddokumentos norādītajam;

2.1.6. nodot Pircējam Preci saskaņā ar pavaddokumentiem;

2.1.7. nodrošināt Preces garantijas apkalpošanu un/vai Preces ražotāja garantiju.

2.1.8. vienpusējā kārtā lauzt Līgumu pirms termiņa, atbilstoši Līguma nosacījumiem;

2.1.9. jebkurā brīdī samazināt Līguma Pielikumā norādītās Preces cenas, vienojoties par to ar Pircēju.

2.2. Pircēja pienākumi un tiesības:

2.2.1. garantē iegādātās Preces apmaksu saskaņā ar Līguma noteikumiem;

2.2.2. ir tiesīgs nepieņemt bojātu, nekvalitatīvu, pasūtījumam un Līguma Pielikumam neatbilstošu Preci, informējot par to rakstveidā Pārdevēju;

2.2.3. ir tiesīgs slēgt ar Pārdevēju vienošanos par jautājumiem, kas skar Preces iegādi, pieņemšanu un norēķinu kārtību, kas nav pretrunā ar Līgumā noteikto.

**3. Preces piegāde un pieņemšana**

3.1. Pārdevējs pēc Pircēja pieprasījuma ar savu transportu, uz sava rēķina piegādā Preces muitas noliktavā \_\_\_\_\_\_\_\_\_\_\_\_\_\_\_\_\_. Preces piegāde tiek plānota 2 (divās) daļās pēc Pasūtītāja pieprasījuma (pasūtījums):

1. daļā tiks iepirkti 60 (sešdesmit) ieroči, kuru piegāde jānodrošina līdz gada beigām;
2. daļu ar atlikušajiem 60 (sešdesmit) ieročiem iegādās nākošā gada laikā.

3.2. Pārdevējs uz sava rēķina kārto visas formalitātes, kuras ir nepieciešamas, lai Pircējs varētu pārņemt Preces (apmaksā muitas nodevas un nodokļus, sedz kravas uzturēšanas izmaksas un tml.).

3.3. Pārdēvējam jāparedz iespējas par Preču uzglabāšanu muitas noliktavā vismaz 30 (trīsdesmit) kalendāro dienu laikā no dienas, kad Preces tiek nogādātas muitas noliktavā. Par Preces piegādes laiku Pārdevējs informē Pircēja kontaktpersonu.

3.4. Pārdevējs patstāvīgi nodrošina iespēju Pircējam iekļaut un atrasties vietā, kur atrodas piegādātās Preces, Preču pārņemšanai, kā arī nodrošina apstākļus Preces apskatei pirms pieņemšanas – nodošanas.

3.5. Pārdevējs vismaz 2 (divas) kalendārās dienas iepriekš elektroniski nosūta Pircēja kontaktpersonai informāciju par saviem darbiniekiem, kas veiks Preces nodošanu Pircējam.

3.6. Preces uzskatāmas par nodotām Pircējam ar brīdi, kad Preces, pēc atbilstošo pieņemšanas – nodošanas dokumentu parakstīšanas, tiek ievietotas Pircēja transportlīdzeklī. Līdz tam brīdim pilnu atbildību par Precēm nes Pārdevējs.

3.7. Preces atbilstību pavaddokumentos norādītajam apliecina Pircēja atbildīgā persona, parakstot pieņemšanas – nodošanas dokumentus Preces pārņemšanas brīdī.

3.8. Par Preces pieņemšanas brīdī atklātajiem sortimenta, daudzuma un/vai kvalitātes trūkumiem un defektiem tiek noformēts akts, kuru paraksta Līguma 9.1. un 9.2.punktā norādītās Pircēja un Pārdevēja kontaktpersonas.

3.9. Pārdevējs par saviem līdzekļiem nodrošina Līguma 3.8.punktā minēto trūkumu novēršanu, kā arī nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 5 (piecu) darbdienu laikā pēc Līguma 3.8.punktā minētā akta noformēšanas.

3.10. Ja pēc Preces pieņemšanas Pircējs konstatē Preces trūkumus un defektus, kurus nebija iespējams atklāt Preces pieņemšanas brīdī, vai Pircējam rodas cita veida iebildumi par Preces atbilstību Līguma noteikumiem vai Preces kvalitātei, Pircējam ir tiesības iesniegt pretenziju Pārdevējam 2 (divu) kalendāro gadu laikā no pieņemšanas – nodošanas dokumentu parakstīšanas brīža.

3.11. Ja Pircējs iesniedzis Pārdevējam rakstisku pretenziju Līguma 3.10.punktā noteiktajā termiņā, Pārdevējs veic Preces apmaiņu pret kvalitatīvu un Līguma Pielikumam atbilstošu Preci ar saviem spēkiem un par saviem līdzekļiem ar Pircēju rakstiski saskaņotā termiņā.

3.12. Ja Pārdevējs neakceptē Līguma 3.10.punktā minēto pretenziju un atsakās saskaņot ar Pircēju pretenzijā noradītās Preces apmaiņas termiņu, Pircējs var veikt Preces kvalitātes ekspertīzi.

3.13. Ja Līguma 3.12.punktā minētās ekspertīzes rezultātā konstatēts, ka Pārdevējs ir veicis nekvalitatīvas un/vai Līguma Pielikumam neatbilstošas Preces pārdošanu, Pārdevējs atlīdzina Pircējam eksperta izdevumus un par saviem līdzekļiem nodrošina nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 5 (piecu) darba dienu laikā no paziņojuma par ekspertīzes rezultātiem saņemšanas brīža.

**4. Līguma kopējā summa un norēķinu kārtība**

4.1. Līguma kopējā summa par Līguma 1.1.punktā sniegto pakalpojumu ir \_\_\_\_ EUR *(summa vārdiem)*, t.sk. pievienotas vērtības nodoklis \_\_\_\_\_ EUR *(summa vārdiem)* un līgumcena \_\_\_\_\_\_ EUR *(summa vārdiem)*.

4.2. Līguma kopējā summa var mainīties, ja Līguma darbības laikā Latvijas Republikā tiek grozīti normatīvie akti, kas nosaka nodokļu maiņu, attiecībā uz Līguma 1.1.punktā noteikto Preci.

4.3. Pircējs par saņemto Preci norēķinās ar Pārdevēju 30 (trīsdesmit) kalendāro dienu laikā no rēķina (turpmāk – Rēķins) parakstīšanas dienas, pārskaitot Rēķinā norādīto summu Pārdevēja Līgumā norādītajā bankas norēķinu kontā.

**5. Pušu atbildība**

5.1. Gadījumā, ja Pārdevējs nepilda, savas Līguma ietvaros uzņemtās saistības, Pircējam ir tiesības vienpusēji lauzt Līgumu, bet Pārdevējs apņemas samaksāt Pircējam līgumsodu 10% (desmit procenti) apmērā, kas ir starpība, kas aprēķināta no Līguma 4.1.punktā noteiktās Līguma kopējās summas un Pircējam jau pārņemtas Preces daudzuma kopējās summas.

5.2. Pārdevējs Līguma 3.1.punktā minētā Preces piegādes termiņa neievērošanas gadījumā maksā Pircējam līgumsodu 0,1% (nulle komats viens procents) apmērā no laikā nepiegādātās Preces vērtības par katru nokavēto dienu, bet ne vairāk kā 10% (desmit procenti) apmērā no pasūtītās, bet laikā nepiegādātās Preču vērtības. Līgumsoda samaksa neatbrīvo Pārdevēju no līgumsaistību izpildes. Ja Pircējs atzīst kavējuma iemeslus par attaisnojošiem, tad viņš var atbrīvot Pārdevēju no minētā līgumsoda vai arī to samazināt.

5.3. Ja Pircējs neievēro Līguma 4.3.punktā noteikto samaksas termiņu, tad Pārdevējam ir tiesības aprēķināt Pircējam līgumsodu 0,1% (nulle komats viens procents) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no rēķinā norādītās summas. Līgumsoda samaksa neatbrīvo Pircēju no līgumsaistību izpildes. Ja Pārdevējs atzīst kavējuma iemeslus par attaisnojošiem, tad viņš var atbrīvot Pircēju no minētā līgumsoda vai arī to samazināt.

5.4. Par Līguma 3.9., 3.13.punktā noteiktā un/vai Līguma 3.11.punktā noteiktā termiņa nokavēšanu Pārdevējs maksā Pircējam līgumsodu 0,1% (nulle komats viens procents) apmērā no Līguma kopējās summas par katru nokavēto dienu, bet ne vairāk kā 10% (desmit procenti) apmērā no Līguma kopējās summas. Līgumsoda samaksa neatbrīvo Pārdēvēju no līgumsaistību izpildes.

5.5. Ja Līguma 3.9., 3.13. punktā noteiktais un/vai 3.11.punktā noteiktais Preces apmaiņas termiņš nokavēts vairāk par 20 (divdesmit) kalendārajām dienām, Pircējam ir tiesības vienpusējā kārtā izbeigt Līgumu, nosūtot Pārdevējam paziņojumu par Līguma izbeigšanu un norādot Līguma izbeigšanas termiņu. Šādā gadījumā Pircējam ir tiesības prasīt no Pārdevēja līgumsoda apmaksu 25% (divdesmit pieci procenti) apmērā no atlikušās Līguma kopējās summas, kas ir starpība, kas aprēķināta no Līguma 4.1.punktā noteiktās Līguma kopējās summas un Pircējam jau nodotas Preces daudzuma kopējās summas. Līgumsoda samaksa neatbrīvo Pārdēvēju no līgumsaistību izpildes.

5.6. Pircējam radītos zaudējumus, kas radušies Pārdevēja vainas dēļ, Pārdevējs atlīdzina pilnā apjomā.

**6. Nepārvarama vara**

6.1. Ja Pārdevējs vai Pircējs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi, zemestrīce un citi stihiskas nelaimes gadījumi, Puses tiek atbrīvotas no atbildības par Līguma saistību nepildīšanu.

6.2. Ja Līguma 6.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji lauzt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma laušanas rezultātā. Līguma laušana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.

6.3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi jāpamato ar attiecīgas valsts vai pašvaldības institūcijas izsniegto dokumentu.

**7. Līguma grozīšana un izbeigšana**

7.1. Līgumu var grozīt, papildināt ar Pušu rakstveida vienošanos. Visi Līguma grozījumi un papildinājumi ir spēkā, ja tie ir noformēti rakstveidā un tos parakstījušas abas Puses. Ar Pušu abpusējas parakstīšanas brīdi Līguma grozījumi un papildinājumi kļūst par Līguma neatņemamu sastāvdaļu.

7.2. Pārdevējs drīkst veiktapakšuzņēmēju vai Līguma izpildē iesaistīto personālu nomaiņu, ja Pārdevējs par to paziņojis Pircējam un saņēmis Pircēja rakstveida piekrišanu apakšuzņēmēja vai personāla nomaiņai. Pircējs piekrīt apakšuzņēmēja vai personāla nomaiņai, ja piedāvātais apakšuzņēmējs atbilst Iepirkumā izvirzītajiem kritērijiem attiecībā uz Pārdevēju.

7.3. Pircējs pieņem lēmumu atļaut vai atteikt Pārdevējam personāla vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.

7.4. Pircējs ir tiesīgs vienpusēji izbeigt Līgumu, bez zaudējumu atlīdzināšanas Pārdevējam, paziņojot par to Pārdevējam rakstveidā 7 (septiņas) kalendārās dienas iepriekš, ja Pārdevējs neievēro Līguma noteikumus.

7.5. Pirms Līguma izbeigšanas, pamatojoties uz Līguma 7.4.punktu, Pircējs iesniedz Pārdevējam pretenziju par Līguma noteikumu neievērošanu.

7.6. Līguma 7.4.punktā noteiktajā gadījumā Līgums uzskatāms par izbeigtu 7.(septītajā) kalendārajā dienā pēc Pircēja paziņojuma par atkāpšanos (ierakstīts pasta sūtījums) izsūtīšanas dienas.

7.7. Pusēm ir tiesības lauzt līgumu pirms termiņa, 40 (četrdesmit) dienas iepriekš rakstiski brīdinot otru Pusi, nosūtot Līguma izbeigšanas paziņojumu pa pastu.

**8. Strīdu izskatīšanas kārtība**

8.1. Visus jautājumus, kas nav noteikti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.2. Strīdus un nesaskaņas, kas var rasties Līguma izpildes laikā, Puses risina savstarpēju pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

**9. Pušu kontaktpersonas:**

9.1. Pircēja kontaktpersona saistībā ar Līguma izpildi:

|  |  |  |  |  |
| --- | --- | --- | --- | --- |
|  | Amats | Vārds, uzvārds: | Telefona Nr.  Faksa Nr. | E-pasta adrese: |
| Ieslodzījuma vietu pārvalde |  |  |  |  |

9.2. Pārdevēja kontaktpersona saistībā ar Līguma izpildi:

|  |  |
| --- | --- |
| Vārds, uzvārds: |  |
| Amats: |  |
| Adrese: |  |
| Telefona Nr.: |  |
| Fakss: |  |
| E-pasta adrese: |  |

**10. Citi noteikumi**

10.1. Neviena no Pusēm bez otras Puses rakstiskas piekrišanas nedrīkst nodot savas Līgumā noteiktās tiesības vai pienākumus trešajai personai, ja vien tas nav saistīts ar Puses reorganizāciju vai pāreju Komerclikuma izpratnē, kā arī izņemot Līgumā minētajos gadījumos.

10.2. Puses apņemas visā Līguma darbības laikā, kā arī pēc tā, neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai publiskota bez otras Puses rakstiskas piekrišanas, izņemot gadījumus, kad to nosaka spēkā esošie normatīvie akti.

10.3. Puses 5 (piecu) darbdienu laikā informē viena otru par adreses, norēķinu kontu vai citu rekvizītu izmaiņām.

10.4. Korespondence tiek uzskatīta par saņemtu 7. (septītajā) kalendārajā dienā pēc tās nosūtīšanas (pasta zīmogs) uz Līgumā norādītajām Pušu adresēm.

10.5. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

10.6. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

10.7. Līgums sagatavots latviešu valodā uz \_\_\_\_ (\_\_\_\_) lapām ar Pielikumu uz \_\_\_ (\_\_\_) lapām, 2 (divos) eksemplāros, un izsniegts pa 1 (vienam) parakstītam un ar Pušu zīmogiem apstiprinātam eksemplāram katrai Pusei. Abiem Līguma eksemplāriem ir vienāds juridiskais spēks.

**11. Pušu rekvizīti un paraksti**

|  |  |
| --- | --- |
| Pircējs: | Pārdevējs: |
| **Ieslodzījuma vietu pārvalde** |  |
| Reģistrācijas Nr.90000027165  Juridiskā adrese: Stabu ielā 89, Rīgā,  LV-1009 | Reģistrācijas Nr.  Juridiskā adrese: |
| Banka: Valsts kase  Konts: LV93TREL2190468043000 | Banka:  Konts: |
| Kods: TRELLV22 | Kods: |
| Priekšniece  \_\_\_\_\_\_\_\_\_\_\_\_\_\_\_\_\_\_\_\_\_ I.Spure  /amats, paraksts, paraksta atšifrējums/ | \_\_\_\_\_\_\_\_\_\_\_\_\_\_\_\_\_  /amats, paraksts, paraksta atšifrējums/ |
| z.v. | z.v. |